Wynstreek

In wynstreek, wynrjochting, kompasstreek of himelstreek is in rjochtingsoantsjutting dy't brûkt wurdt yn it ramt fan 'e navigaasje en de plakbepaling (mei lingte- en breedtegraden). Der binne 4 haadwynstreken (ek wol kardinale rjochtings neamd), ntl.: it noarden (n.), it easten (e.), it suden (s.) en it westen (w.). Dêrby moat men yn 'e rekken hâlde dat by it by it oantsjutten fan 'e wynrjochting om in beweging giet. In westewyn is sadwaande in wyn dy't út it westen wei nei it easten ta blaast. Itselde jildt foar streamings yn 'e atmosfear (fan bgl. in hegedrukgebiet of in reinsteuring).

Njonken de haadwynstreken binne der 4 tuskenlizzende wynstreken (ek wol ynterkardinale of ordinale rjochtings), ntl.: it noardeasten (n.e.), dat de midden hâldt tusken it noarden en it easten; it súdeasten (s.e.), dat tusken it easten en it suden yn leit; it súdwesten (s.w.), tusken it suden en it westen yn; en noardwesten (n.w.), tusken it westen en it noarden yn. Dêropta binne der 8 sekundêre ynterkardinale rjochtings: it noardnoardeasten (n.n.e.), it eastnoardeasten (e.n.e.), it eastsúdeasten (e.s.e), it súdsúdeasten (s.s.e), it súdsúdwesten (s.s.w.), it westsúdwesten (w.s.w.), it westnoardwesten (w.n.w.) en it noardnoardwesten (n.n.w.). Ta einbeslút binne der dan noch 16 tertiêre ynterkardinale rjochtings, begjinnend mei noard beëasten (n.n.n.e.), noardeast benoarden (e.n.n.e), noardeast beëasten (n.e.n.e.), east benoarden (e.e.n.e.), ensfh. Yn totaal komt men op dy manear op 32 beneambere wynrjochtings.

 graden ôfkoarting wynstreek 0° n. noard 11¼° n.n.n.e. noard beëasten 22½° n.n.e. noardnoardeast 33¾° e.n.n.e. noardeast benoarden 45° n.e. noardeast 56¼° n.e.n.e. noardeast beëasten 67½° e.n.e. eastnoardeast 78¾° e.e.n.e. east benoarden 90° e. east 101¼° e.e.s.e. east besuden 112½° e.s.e. eastsúdeast 123¾° s.e.s.e. súdeast beëasten 135° s.e. súdeast 146¼° e.s.s.e. súdeast besuden 157½° s.s.e. súdsúdeast 168¾° s.s.s.e. súd beëasten 180° s. súd 191¼° s.s.s.w. súd bewesten 202½° s.s.w. súdsúdwest 213¾° w.s.s.w. súdwest besuden 225° s.w. súdwest 236¼° s.w.s.w. súdwest bewesten 247½° w.s.w. westsúdwest 258¾° w.w.s.w. west besuden 270° w. west 281¼° w.w.n.w. west benoarden 292½° w.n.w. westnoardwest 303¾° n.w.n.w. noardwest bewesten 315° n.w. noardwest 326¼° w.n.n.w. noardwest benoarden 337½° n.n.w. noardnoardwest 348¾° n.n.n.w. noard bewesten 360° n. noard


Kategory:Wyn (waar)
Kategory:Navigaasje